b'\n_START_ARTICLE_\nJo\xc5\xbeef Bagari\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de je bil ni\xc5\xbeji plemi\xc4\x8d Jo\xc5\xbeef Bagari, mati pa Slovenka Katarina Monek. Prvi gimnazijski razred je obiskoval v Novigradu (nem. G\xc3\xbcns, mad\xc5\xbe. N\xc3\xa9met\xc3\xbajv\xc3\xa1r, Gradi\xc5\xa1\xc4\x8danska, Avstrija), druge razrede v Sombotelu. V sedmem in osmem razredu je bil mali semeni\xc5\xa1\xc4\x8dnik. Ma\xc5\xa1ni\xc5\xa1ko posve\xc4\x8denje je prejel 14. julija 1866. V Svetem Juriju pri Roga\xc5\xa1ovcih je kaplanoval do 1867. Od 1867 do 1869 je deloval v \xc4\x8cren\xc5\xa1ovcih, potem na Ti\xc5\xa1ini (1870-1874) in v Murski Soboti (1874)._NEWLINE_Od septembra 1874 bil je du\xc5\xa1ni pastir v Martjancih, od 1903 je bil dekan dekanije Murska Sobota. Leta 1912 se je preselil nazaj v Mursko Soboto._NEWLINE_Leta 1871 je napisal nov u\xc4\x8dbenik za prekmurske \xc5\xa1ole v prekmur\xc5\xa1\xc4\x8dini s slovensko abecedo. Z Jo\xc5\xbeefom Borovnjakom in Jo\xc5\xbeefom Pustajem je uredil prekmursko katoli\xc5\xa1ko pesmarico in \xc5\xa1iril slovenske Mohorjeve knjige med Muro in Rabo.'